मान लीजिए आपकी सैलरी 60 से 70 हजार रुपये महीना है और आपने 5 से 6 साल पहले ही अपना करियर शुरु किया है, तो जाहिर तौर पर आपके मन में अपना खुद का घर और एक कार खरीदने की योजना होगी। वहीं अगर आप हाल फिलहाल में पिता बने हैं तो आपको अपने बच्चे की पढ़ाई और उसकी शादी के लिए अभी से निवेश की शुरुआत कर देनी चाहिए। आप 70 हजार रुपये में 15,000 रुपये महीने का निवेश आसानी से कर सकते हैं। 30 वर्ष बाद जब आपका बच्चा उच्च शिक्षा ले रहा होगा या फिर शादी की उम्र का होगा तब आपके पास उसकी हर जरूरत को पूरा करने के लिए अच्छा खासा फंड होगा।